cyanic-selkie/wikianc huggingface dataset:
মুত্তাকী
গুনাহের পরিস্থিতি বিভিন্ন রকম হতে পারে। যেমন কারো প্রতি ক্রোধ জাগ্রত হয়েছে, এ অবস্থায় আল্লাহর ভয়ে সীমালঙ্ঘন থেকে বিরত থাকার মাধ্যমে মানুষ আল্লাহর কাছে মুত্তাকী হিসাবে গণ্য হয়। তাবেয়ী ইমাম মুজাহিদ উপরের আয়াতের ‘শয়তানের পক্ষ হতে কুমন্ত্রণাকে’ ‘ক্রোধ’ শব্দের দ্বারা ব্যাখ্যা করেছেন। অন্যান্য গুনাহের পরিস্থিতিতেও আল্লাহর ভয়ে নিজকে নিয়ন্ত্রণ করার দ্বারা ‘তাকওয়ার’ পরিচয় পাওয়া যায়।
মুত্তাকীদের ৫ টি বৈশিষ্ট্যঃ ১. সবসময় মনের ভেতর আল্লাহ তায়ালার ভয় রাখেন।
وَأَمَّا مَنْ خَافَ مَقَامَ رَبِّهِ وَنَهَى النَّفْسَ عَنِ الْهَوَى  فَإِنَّ الْجَنَّةَ هِيَ الْمَأْوَى
‘পক্ষান্তরে যে স্বীয় প্রতিপালকের সম্মুখে উপস্থিত হওয়ার ভয় করে এবং প্রবৃত্তি থেকে নিজেকে বিরত রাখে, জান্নাতই  হবে তার আবাস।’-সূরা নাযিআত ৭৯ : ৪০-৪১
২. কু-প্রবৃত্তি থেকে নিজেকে বিরত রাখেন।
৩. সবসময় সৎকর্ম করা ও অসৎকর্ম থেকে বিরত রাখার যথাসাধ্য চেষ্টা করেন এবং অন্যকেও এ ব্যাপারে করার ও বিরত রাখার যথাসাধ্য চেষ্টা করেন।
৪. কোন মন্দ কাজে জরিয়ে পরলে সাথে সাথে আল্লাহ তায়ালার কাছে আনুশোচনাগ্রস্থ হন।
যখন কোনো বান্দা আল্লাহর দিকে ফিরতে শুরু করে তখন আল্লাহ কত খুশি হন হযরত রাসূলে কারীম সাল্লাল্লাহু আলাইহি ওয়াসাল্লাম বলেন-
لله أشد فرحا بتوبة عبده حين يتوب إليه من أحدكم كان على راحلته بأرض فلاة، فانفلتت منه، وعليها طعامه وشرابه، فأيس منها، فأتى شجرة فاضطجع في ظلها قد أيس من راحلته، فبينا هو كذلك إذا هو بها قائمة عنده، فأخذ بخطامها ثم قال من شدة الفرح : اللهم أنت عبدي وأنا ربك أخطأ من شدة الفرح
অর্থাৎ কোনো ব্যক্তি কোনো মরুভূমিতে সফর করছে। যে উটে সফর করছে তাতেই তার পাথেয় ও সামানা। কোথাও হয়ত যাত্রা বিরতির জন্য একটু  নেমেছে। এদিকে সুযোগ পেয়ে উটটি পালিয়ে গেল। এখন এই ধূ ধূ মরুভূমিতে মৃত্যুর প্রহর গোনা ছাড়া আর কোনো উপায় নেই। এই প্রান্তর পায়ে হেঁটে পাড়ি দেওয়া সম্ভব নয়, আর পানি ও পাথেয় ছাড়া বেঁচে থাকাও সম্ভব নয়। অতএব মৃত্যুর জন্য সম্পূর্ণ প্রস্তুত হয়ে এক গাছের নিচে এসে শুয়ে পড়েছে। কিছুক্ষণ পর চোখ খুলে দেখে,  তার সেই উট সব পাথেয়সহ তার সামনে উপস্থিত। আনন্দের আতিশয্যে ভুলে বলে ফেলেছে اللهم أنا عبدي وأنت ربك  (হে আল্লাহ! আমি তোমার বান্দা,তুমি আমার রব) রাসূলে কারীম সাল্লাল্লাহু আলাইহি ওয়াসাল্লাম বলেন, এ বান্দা ঐ মুহূর্তে তার উট ফিরে পেয়ে যে পরিমাণ আনন্দিত হয়, আল্লাহ পাক তার ফিরে আসা বান্দার প্রতি তারচেয়েও বেশি খুশি হন। - [সহীহ মুসলিম, হাদীস ২৭৪৬]
৫. তারা জান্নাতে আল্লাহ তায়ালার সান্নিধ্য লাভের আশা রাখেন।
তিরুচিরাপল্লী
তিরুচিরাপল্লী ভারতের প্রাচীনতম জনবহুল শহরগুলির মধ্যে একটি। এর লিপিবদ্ধ ইতিহাস খ্রিস্টপূর্ব তৃতীয় শতাব্দীতে শুরু হয়, যখন এটি চোল শাসনের অধীনে ছিল। শহরটি পল্লব, পান্ড্য, বিজয়নগর সাম্রাজ্য, নায়ক রাজবংশ, কর্ণাটিক রাজ্য ও ব্রিটিশদের দ্বারাও শাসিত হয়েছে। তিরুচিরাপল্লীর সর্বাধিক বিশিষ্ট ঐতিহাসিক নিদর্শনগুলির মধ্যে রয়েছে রকফোর্ট, শ্রীরঙ্গামের রঙ্গানাথস্বামী মন্দির এবং তিরুভানাইকাভালের জাম্বুকেশ্বরর মন্দির, তিরুভানাইকাভাল। প্রত্নতাত্ত্বিকভাবে গুরুত্বপূর্ণ শহর পারম্ভিক প্রাথমিক চোলদের রাজধানী উড়াইউর বর্তমানে তিরুচিরাপল্লীর একটি সন্নিহিত অঞ্চল। শহরটি ব্রিটিশ ও ফরাসি ইস্ট ইন্ডিয়া কোম্পানির মধ্যে কর্ণাটকের যুদ্ধগুলিতে (১৭৪৬–১৭৬৩) গুরুত্বপূর্ণ ভূমিকা পালন করে।
শহরটি তামিলনাড়ু রাজ্যের একটি গুরুত্বপূর্ণ শিক্ষাকেন্দ্র এবং এখানে রাষ্ট্রীয়ভাবে স্বীকৃত প্রতিষ্ঠান, যেমন জাতীয় প্রযুক্তিবিদ্যা প্রতিষ্ঠান (এনআইটি), ইন্ডিয়ান ম্যানেজমেন্ট অব ইনস্টিটিউট (আইআইএম) এবং ভারতীয় তথ্য প্রযুক্তি প্রতিষ্ঠান (আইআইআইটি) রয়েছে। এই শহরে ভারত হেভি ইলেক্ট্রিক্যালস লিমিটেড (ভেল বা বিএইচইএল), গোল্ডেন রক রেলওয়ে ওয়ার্কশপ, তিরুচিরাপল্লী অর্ডিনেন্স ফ্যাক্টরি (ওএফটি) এবং ভারী অ্যালো পেনিট্রেটার প্রকল্প (এইচপিপি) এর মতো শিল্প এককগুলির কারখানা রয়েছে। শহর ও আশেপাশের অঞ্চলে বিপুল সংখ্যক শক্তি সরঞ্জাম উৎপাদনের ইউনিটের উপস্থিতি জন্য এটি "ভারতের জ্বালানী সরঞ্জাম ও ফ্যাব্রিকেশনের রাজধানী" উপাধি অর্জন করেছে। তিরুচিরাপল্লী আন্তর্জাতিকভাবে ত্রিচিনোপলি সিগার নামে পরিচিত একটি চেরুটের ব্র্যান্ডের জন্য বিখ্যাত, যা ১৯ শতকে যুক্তরাজ্যে প্রচুর পরিমাণে রফতানি হয়।
রাজ্যের একটি প্রধান সড়ক ও রেলওয়ে কেন্দ্র, এই শহরে তিরুচিরাপল্লী আন্তর্জাতিক বিমানবন্দরের (টিআরজেড) মাধ্যমে উড়ান পরিবেশন করা হয়, যেটি মূলত মধ্য প্রাচ্য ও দক্ষিণ-পূর্ব এশিয়াতে উড়ান পরিচালনা করে।
প্রাথমিক ও মধ্যযুগীয় ইতিহাস
তিরুচিরাপল্লী তামিলনাড়ুর অন্যতম প্রাচীনতম জনবহুল শহর; এর প্রথম দিকের বসতিগুলি খ্রিস্টপূর্ব দ্বিতীয় সহস্রাব্দ থেকে থেকে শুরু হয়। খ্রিস্টপূর্ব তৃতীয় শতাব্দী থেকে ৬০০ বছর ধরে পারম্ভিক চোলদের রাজধানী ছিল উরাইউর, যা বর্তমান তিরুচিরাপল্লীর একটি সন্নিহিত অঞ্চল। শহরটিকে দ্বিতীয় শতাব্দীর রচনা ভূগোলে ইতিহাসবিদ টলেমি কর্তৃক “অরথৌরা” হিসাবে উল্লেখ করা হয়। উরাইউর থেকে প্রায় ১৮ কিলোমিটার (১১ মাইল) দূরে অবস্থিত কল্লানাই (লোয়ার আনাইকুট) বিশ্বের প্রাচীনতম সক্রিয় বাঁধ, যা খ্রিস্টীয় ২য় শতাব্দীতে কারিকল চোল কর্তৃক কাবেরী নদীর তীরে নির্মিত হয়।
তিরুচিরাপল্লীর মধ্যযুগীয় ইতিহাস পল্লব রাজা প্রথম মহেন্দ্রবর্মণের শাসনামল দিয়ে শুরু হয়, যিনি খ্রিস্টীয় ৬ষ্ঠ শতাব্দীতে দক্ষিণ ভারতে রাজত্ব করেছিলেন এবং রকফোর্টের মধ্যে পাথর-কাটে গুহা-মন্দির নির্মাণ করেন। অষ্টম শতাব্দীতে পল্লবদের পতনের পরে, শহরটি মধ্যযুগীয় চোলদের দ্বারা দখলকৃত হয়, যারা ১৩শ শতাব্দী অবধি শাসন করে।
ব্রিটিশ শাসন
চতুর্থ অ্যাংলো-মহীশূর যুদ্ধ চলাকালে ব্রিটিশদের শত্রু টিপু সুলতান ও ওয়াল্লাজাহের পুত্র নবাব উমদাত উল-উমরার মধ্যে অশুভ আঁতাতের কথা ব্রিটিশরা জানার ফলে ১৮০১ সালের জুলাই মাসে কর্ণাটক রাজ্য ব্রিটিশ সাম্রাজ্যে অন্তর্ভুক্ত হয়। ত্রিচিনোপলিকে একই বছরে মাদ্রাজ প্রেসিডেন্সির অন্তর্ভুক্ত করা হয় এবং ত্রিচিনোপলি জেলা গঠিত হয়, পাশাপাশি ত্রিচিনোপলি (বা তিরুচিরাপল্লী) শহরটিকে জেলাটির রাজধানী হিসাবে গড়ে তোলা হয়।
কোম্পানির রাজ এবং পরবর্তীকালে ব্রিটিশ রাজের সময়ে তিরুচিরাপল্লী ভারতের অন্যতম গুরুত্বপূর্ণ শহর হিসাবে আবির্ভূত হয়। ব্রিটিশ ভারতে প্রথম—১৮৭১ সালের ভারতীয় জনগণনা অনুসারে—তিরুচিরাপল্লীর জনসংখ্যা ছিল ৭৬,৫৩০ জন, এটি মাদ্রাজের রাজধানীর (বর্তমানে চেন্নাই) পরে প্রেসিডেন্সির দ্বিতীয় বৃহত্তম শহরে পরিণত হয়। এটি পুরো ব্রিটিশ সাম্রাজ্যে ত্রিচিনোপলি সিগার নামে বিভিন্ন ধরনের অনন্য চুরুটের উৎপত্তি স্থান হিসাবে পরিচিত ছিল। বিশ শতকের গোড়ার দিকে মাদ্রাজে স্থানান্তরিত না হওয়া অবধি তিরুচিরাপল্লী ১৮৭৪ সালে নবগঠিত দক্ষিণ ভারতীয় রেলওয়ে সংস্থার প্রথম সদর দফতর ছিল।
ভূগোল ও জলবায়ু
তিরুচিরাপল্লী প্রায় কেন্দ্রীয় দক্ষিণ-পূর্ব ভারতে তামিলনাড়ু রাজ্যের প্রায় ভৌগোলিক কেন্দ্রে অবস্থিত। কাবেরী বদ্বীপ শহরটির পশ্চিমে ১৬ কিলোমিটার (৯.৯ মাইল) গঠন শুরু করে, যেখানে থেকে কাবেরী ও কল্লিদাম নামে নদীর দুটি ধারা প্রবাহিত হয় এবং শ্রীরঙ্গাম দ্বীপটি গঠন করে। সড়ক পথে এটি হায়দ্রাবাদের ৯১২ কিলোমিটার (৫৬৭ মাইল) দক্ষিণে, চেন্নাইয়ের ৩২২ কিলোমিটার (২০০ মাইল) দক্ষিণ-পশ্চিমে ও বেঙ্গালুরুর ৩৩১ কিলোমিটার (২০৬ মাইল) দক্ষিণ-পূর্বে অবস্থিত। তীরুচিরাপল্লীর ভূমিভাগ প্রায় সমতল এবং গড় উচ্চতা ৮৮ মিটার (২৮৯ ফুট)। কয়েকটি বিচ্ছিন্ন ক্ষুদ্র পাহাড় বা টিলা ভূমিপৃষ্ঠের উপরে উঠে এসেছে, যার মধ্যে সর্বোচ্চটি হল রকফোর্ট; যার আনুমানিক বয়স ৩,৮০০ মিলিয়ন বছর এটি বিশ্বের প্রাচীনতম শিলাগুলির একটি।  অন্যান্য উল্লেখযোগ্য ক্ষুদ্র পাহাড় বা টিলার মধ্যে রয়েছে গোল্ডেন রক, খাজমালাই এবং ইউয়াকান্দান তিরুমালাই ও থিরুভেরম্বুরের একটি করে।
কাবেরী ও এর শাখা কল্লিদাম ছাড়াও, শহরের মধ্যে ইউয়াকান্দান চ্যানেল, কোড়াইয়ার ও কুড়ামুরুতি নদী প্রবাহিত হয়। তিরুচিরাপল্লী অতিক্রম করে পশ্চিম থেকে পূর্ব দিকে—কাবেরী নদীর আশেপাশের জমিতে উর্বর পলি মাটি জমা হয়, যেখানে আঙুল বাজরা ও ভুট্টার মতো ফসল চাষ করা হয়। আরও দক্ষিণে, ভূমিভাগটি নিম্নমানের কালো মাটি দ্বারা আচ্ছাদিত। ত্রিচিনোপলি গ্রুপ নামে পরিচিত ক্রেটিসিয়াস শিলার একটি বেল্ট শহরের উত্তর-পূর্ব দিকে অগ্রসর হয়েছে এবং দক্ষিণ-পূর্ব দিকে প্রত্নতাত্ত্বিক শিলা, গ্রানাইট ও গিনিসের স্তর রয়েছে, যা কংগ্রোমেরেটিক ল্যাটাইটের একটি পাতলা আচ্ছাদন দ্বারা আবৃত রয়েছে। অঞ্চলটি ভূমিকম্পের তৃতীয় অঞ্চলের অধীনে আসে, যা ভূমিকম্পের জন্য মাঝারি ঝুঁকিপূর্ণ।
জনসংখ্যার উপাত্ত
২০১১ সালের জনগণনা অনুসারে, তিরুচিরাপল্লীর জনসংখ্যা হল ৮৪৭,৩৮৭ জন, যার ৯.৪% ছয় বছরের কম বয়সী এবং পৌর কর্পোরেশনের সীমানার মধ্যে ২,১৪,৫৯৯ টি পরিবারে বসবাস করে। নথিভুক্ত করা জনসংখ্যার ঘনত্ব ছিল ৫,৭৬৮ জন/ বর্গ কিমি (১৪,৯৪০ জন/বর্গ মাইল) এবং লিঙ্গ অনুপাত প্রতি ১০০০ জন মহিলার বিপরীতে ৯৭৫ জন পুরুষ। ২০১১ সালের হিসাবে তিরুচিরাপল্লী শহরপুঞ্জের জনসংখ্যা ছিল ১০,২২,৫১৮ জন এবং এটি তামিলনাড়ুর চতুর্থ বৃহত্তম শহরপুঞ্জ ও ভারতের মধ্যে ৫৩তম স্থান অর্জন করে।
প্রশাসন ও রাজনীতি
‘শহর উন্নয়ন আইন ১৮৬৫’ এর অধীনের ১৮৬৮ সালের ১ নভেম্বর ১৮ বর্গকিলোমিটার (৬.৯ বর্গ মাইল) জুড়ে বিস্তৃত তিরুচিরাপল্লী পৌরসভার উদ্বোধন করা হয়; এটি মূলত দু'জন উপ-আধিকারিক ও নয় জন মনোনীত সদস্য নিয়ে গঠিত। ১৮৭৭ সালে কাউন্সিল নির্বাচন চালু হয় এবং ১৮৮৮ সালে প্রথম চেয়ারম্যান নির্বাচিত হন। ‘তিরুচিরাপল্লী সিটি মিউনিসিপাল কর্পোরেশন আইন ১৯৯৪’ অনুসারে পূর্ববর্তী শ্রীরাঙ্গম ও গোল্ডেন রক পৌরসভাকে অন্তর্ভুক্ত করার সাথে তিরুচিরাপল্লী পৌরসভাটি একটি পৌর কর্পোরেশনে উন্নীত হয়। ১৬৭.২৩ বর্গকিলোমিটার (৬৪.৫৭ বর্গ মাইল) জুড়ে বিস্তৃত পৌর কর্পোরেশন ৬৫ টি ওয়ার্ড এবং শ্রীরঙ্গম, আরিয়ামঙ্গালাম, গোল্ডেন রক ও অভিষেকপুরমসহ চারটি প্রশাসনিক অঞ্চল নিয়ে গঠিত।
অপরাধ তদন্ত বিভাগ (পশ্চিমবঙ্গ)
ক্রিমিনাল ইনভেস্টিগেশন ডিপার্টমেন্ট (সিআইডি) হলো ভারতের পশ্চিমবঙ্গ রাজ্যের প্রধান তদন্ত সংস্থা। বাংলায়, অপরাধ তদন্ত বিভাগ (সিআইডি) ১ এপ্রিল ১৯০৬ সালে জনাব সিডব্লিউসি প্লোডেনের অধীনে অস্তিত্ব লাভ করে। স্বাধীনতার পর সিআইডির প্রথম প্রধান ছিলেন এইচএন সরকার, আইপিজেপি। সিআইডি-এর সদর দফতর ভবানী ভবন, ৩১ বেলভেডের রোড, আলিপুর, কলকাতায় অবস্থিত। বর্তমানে সিআইডি পশ্চিমবঙ্গের প্রধান পুলিশের অতিরিক্ত মহাপরিচালক, জ্ঞানবন্ত সিং, আইপিএস।
তিরুচিরাপল্লী
উপযোগিতা সমূহ সেবা
শহরটিতে বিদ্যুৎ সরবরাহ তামিলনাড়ু বিদ্যুৎ বোর্ড (টিএনইবি) কর্তৃক নিয়ন্ত্রণ ও বিতরণ করা হয়। তিরুচিরাপল্লী হল টিএনইবির ত্রিচি অঞ্চলের সদর দফতর। শহর ও এর শহরতলি নিয়ে ত্রিচি মেট্রো বিদ্যুৎ বিতরণ বৃত্ত গঠিত, যা ছয়টি বিভাগে বিভক্ত। তেন্নুর আঞ্চলিক সদর দফতরে একজন প্রধান বিতরণ প্রকৌশলী নিযুক্ত আছেন। তিরুচিরাপল্লী সিটি কর্পোরেশন জল সরবরাহ করে। কাবেরী নদী থেকে শহরে পানীয় জলের সরবরাহ করা হয় এবং শহরের আশেপাশে ৬০ টি সেবা জলাধারের সাথে সংযুক্ত ১,৪৭০ টি বোর কূপ যুক্ত রয়েছে। শহর যে ছয়টি জল সরবরাহ কেন্দ্র থেকে জল সরবরাহ পায়, তার মধ্যে চারটি পৌর কর্পোরেশন এবং বাকীগুলি অন্যান্য সংস্থা পরিচালনা করে।
অপরাধ তদন্ত বিভাগ (পশ্চিমবঙ্গ)
ইতিহাস
ভারতীয় পুলিশ কমিশন ১৯০২-০৩ সালে প্রতিটি প্রদেশে অপরাধ তদন্ত বিভাগ (সিআইডি) গঠনের সুপারিশ করেছিল এবং ২১ মার্চ ১৯০৫ সালে ভারত সরকার কমিশনের প্রস্তাব গ্রহণ করে। সরকার ১৯০৭ সালের মধ্যে প্রতিটি প্রদেশে বিভাগ চালু করার নির্দেশ জারি করে। বাংলায়, ক্রিমিনাল ইনভেস্টিগেশন ডিপার্টমেন্ট (সিআইডি) ১ এপ্রিল ১৯০৬ সালে জনাব সিডব্লিউসি প্লোডেনের অধীনে অস্তিত্ব লাভ করে।
বিভাগ এবং ইউনিট
সিআইডি, পশ্চিমবঙ্গের সদর দফতরে বিশেষ মামলার তদন্তের জন্য বেশ কয়েকটি বিশেষায়িত ইউনিট রয়েছে এবং সারা বাংলায় ২২টি ডিডি ইউনিট রয়েছে -
তিরুচিরাপল্লী
শিক্ষা
ব্রিটিশ শাসনের সময় থেকেই তিরুচিরাপল্লী ভারতে একটি গুরুত্বপূর্ণ শিক্ষাকেন্দ্র হিসাবে স্বীকৃত। সেন্ট জোসেফ কলেজ, যা ১৮৪৬ সালে নাগাপত্তিনমে খোলা হয় এবং ১৮৮৩ সালে তিরুচিরাপল্লীতে স্থানান্তরিত হয়, এটি দক্ষিণ ভারতের অন্যতম প্রাচীন শিক্ষা প্রতিষ্ঠান। ১৮৮৩ সালে প্রতিষ্ঠিত ‘সোসাইটি ফর দ্য প্রোপাগেশন অফ গসপেল’ (এসপিজি) কলেজটি শহরের একটি প্রিমিয়াম মিশনারি প্রতিষ্ঠান।
অপরাধ তদন্ত বিভাগ (পশ্চিমবঙ্গ)
উল্লেখযোগ্য মামলা
সিআইডি পশ্চিমবঙ্গ সাধারণ ঘটনাগুলি ছাড়াও অনেক উল্লেখযোগ্য এবং অনন্য মামলায় জড়িত।
তিরুচিরাপল্লী
শিক্ষা
আনবিল ধর্মালিংম কৃষি কলেজ ও গবেষণা প্রতিষ্ঠান ১৯৮৯ সালে তামিলনাড়ু কৃষি বিশ্ববিদ্যালয়ের একটি উপাদানভূত কলেজ হিসাবে প্রতিষ্ঠিত হয় এবং কলার জন্য জাতীয় গবেষণা কেন্দ্রটি কৃষিতে উচ্চতর শিক্ষা ও গবেষণা সুযোগ প্রদান করে। আন্না বিশ্ববিদ্যালয়ের তিরুচিরাপল্লী শাখাটি ২০০৭ সালে আন্না বিশ্ববিদ্যালয়ের দ্বিখণ্ডন হিসাবে প্রতিষ্ঠিত হয়।
অপরাধ তদন্ত বিভাগ (পশ্চিমবঙ্গ)
ভুয়া ডাক্তারের মামলা
এপ্রিল ২০১৭-এ পশ্চিমবঙ্গ মেডিকেল কাউন্সিল পশ্চিমবঙ্গ সিআইডিকে জানিয়েছিল যে বেশ কিছু ভুয়া ডাক্তার বাংলায় কাজ করছে এবং তাদের তদন্ত করার অনুরোধ করেছে। তদন্তে জানা গেছে যে গ্রেফতারকৃত ভুয়ো ডাক্তারদের বেশিরভাগই কোঠারি মেডিক্যাল, বেলে ভিউ ক্লিনিক সহ রাজ্যের কয়েকটি নামী হাসপাতালের সাথে যুক্ত ছিলেন।  ২০১৭ সালের জুনের মধ্যে ৫০০ জনের বেশি ভুয়া ডাক্তার শনাক্ত হয়েছে।   এর পরে বেশ কয়েকটি গ্রেপ্তার করা হয়েছে এবং পশ্চিমবঙ্গ সিআইডি সহ রাজ্য স্বাস্থ্য বিভাগের সাথে জাল ডাক্তারদের খুঁজে বের করার জন্য একটি অ্যাপ চালু করার পরিকল্পনা করছে।  ভুয়া মেডিকেল ইনস্টিটিউট ও মেডিকেল কলেজও সিলগালা করা হয়েছে।
তিরুচিরাপল্লী
পরিবহন
তিরুচিরাপল্লীতে স্থানীয় পরিবহনের সর্বাধিক ব্যবহৃত পদ্ধতি হল রাজ্য সরকারের মালিকানাধীন তামিলনাড়ু রাজ্য পরিবহন কর্পোরেশনের (টিএনএসটিসি) বাস ও অটো রিকশা। তিরুচিরাপল্লি টিএনএসটিসি-এর কুম্বকোনাম বিভাগের একটি অংশ গঠন করে। শহরে ছাত্রম বাস স্ট্যান্ড ও সেন্ট্রাল বাস স্ট্যান্ড নামে দুটি বড় বাস টার্মিনাস রয়েছে; উভয়ই আন্তঃনগর পরিষেবা এবং শহরতলিতে স্থানীয় যাত্রী পরিবহণের জন্য বাস পরিচালনা করে।
অপরাধ তদন্ত বিভাগ (পশ্চিমবঙ্গ)
শিশু পাচারের মামলা
ঘটনাটি নভেম্বর ২০১৬-এ প্রকাশ পায় যখন প্রমাণ পাওয়া যায় যে কীভাবে একটি হাসপাতাল এক মাসে ৬৫ টিরও বেশি শিশু বিক্রি করছে যেখানে ডাক্তাররা স্বীকার করেছেন যে তারা কয়েক দশক ধরে এই বাণিজ্যের সাথে জড়িত। মামলাটি ধরা পড়ার আট মাস পরে, পুলিশ এখন দাবি করছে প্রায় ১৫০ টি হাসপাতাল এই র‌্যাকেটের সাথে জড়িত। তদন্তের ফলে প্রায় ১০,০০০ শিশুর অবৈধভাবে হাত বদলানো সম্পর্কিত তথ্য পাওয়া গেছে।  প্রমাণের ফলে আমেরিকায় এতিমখানা বেআইনিভাবে বাচ্চা বিক্রি করছে।
মণীশ গুপ্ত
মণীশ গুপ্ত পশ্চিমবঙ্গের বর্তমান পরিকল্পনা ও উন্নয়ন মন্ত্রী। তিনি ২০১১ সালের বিধানসভা নির্বাচনে ক্ষমতাসীন মুখ্যমন্ত্রী তথা যাদবপুর বিধানসভা কেন্দ্রের ২৪ বছরের বিধায়ক বুদ্ধদেব ভট্টাচার্যকে ১৬,৬৮৪ ভোটে পরাজিত করে ওই কেন্দ্র থেকে বিধায়ক নির্বাচিত হন। মণীশ গুপ্ত একজন প্রাক্তন আইএএস আধিকারিক এবং পশ্চিমবঙ্গের প্রাক্তন মুখ্যসচিব। তিনি প্রাক্তন মুখ্যমন্ত্রী জ্যোতি বসুর আমলে পশ্চিমবঙ্গের মুখ্যসচিব ছিলেন।
আব্দুস সালাম জাইফ
মোল্লা আব্দুস সালাম জাইফ (জন্ম :১৯৬৭) একজন আফগান তালেবান নেতা, কূটনীতিক ও লেখক। যিনি আফগানিস্তানে মার্কিন আক্রমণের আগে পাকিস্তানে আফগান রাষ্ট্রদূত ছিলেন। তাকে ২০০১ সালের শরৎকালে পাকিস্তানে আটক করা হয়েছিল এবং তিনি ২০০৫ সাল পর্যন্ত গুয়ান্তানামো কারাগারে বন্দী ছিলেন। জাতিসংঘ ২০১০ সালের জুলাই মাসে তার নাম সন্ত্রাসীদের তালিকা থেকে সরিয়ে দেয়। মাই লাইফ উইথ তালেবান নামে তাঁর লিখিত একটি প্রসিদ্ধ বই আছে।
প্রাথমিক জীবন
মোল্লা জাইফ ১৯৬৭ সালে দক্ষিণ আফগানিস্তানের কান্দাহার প্রদেশের পাঞ্জওয়াই জেলার আরগান্দাব এবং ডোরি নদীর মধ্যবর্তী জাঙ্গিয়াবাদের একটি ছোট গ্রামে একটি দরিদ্র পরিবারে জন্মগ্রহণ করেন। এর আগে তাঁর পরিবার জাবুল প্রদেশের জলদক গ্রামে বসবাস করত। সেখানে জমি নিয়ে লড়াই ঝগড়ার কারণে তার পরিবার কয়েক বছর আগে জাঙ্গিয়াবাদে  চলে এসেছিল। তার চাচার নাম মোল্লা নেজাম, যার বিরুদ্ধে আফগান-আমেরিকা যুদ্ধে ১৬ জন সরকারী সৈন্য হত্যা করার অভিযোগ আনা হয়েছিল এবং পরে সরকারী বাহিনীর হাতে তিনি নিহত হয়েছিলেন। জাইফের বয়স যখন মাত্র এক বা দুই বছর তখন তার মা মারা যান। এরপর তার পরিবারটি পাশের আরেকটি গ্রাম মুশানে চলে যায় এবং কিছুদিন পর সেখান থেকে মায়ওয়ান্দ জেলার রংরেজানে চলে যায়।
তার পিতা ১৯৭৫ সালে মারা যান। তখন জাইফের বয়স ছিল মাত্র আট বছর। তাই অসহায় জাইফকে পাঞ্জওয়াই জেলায় তাঁর একজন খালার সাথে দেড় বছর এবং চার্শাখায় চাচাতো ভাইদের সাথে কিছুদিন থাকতে হয়েছিল। এরপর তাকে তার এক মামার কাছে নিয়ে যাওয়া হয়। তখন তিনি সোভিয়েত আক্রমণের আগ পর্যন্ত প্রাথমিক ধর্মীয় শিক্ষা লাভের উদ্দেশ্যে সঙ্গীসার একটি মাদ্রাসায় ভর্তি হন। ১৯৭৮ সালে তিনি কান্দাহার শহরের একটি প্রাথমিক বিদ্যালয়ে এক বছর পড়াশোনা করেন। সে বছর কমিউনিস্টরা আফগানিস্তানের ক্ষমতা দখল করলে মুজাহিদিন ও সরকারের মধ্যে লড়াই শুরু হয়। তাই ১৯৭৯ সালের জানুয়ারিতে তিনি তার আত্মীয়স্বজন এবং অন্য অনেকের সাথে পাকিস্তানে পালিয়ে গিয়ে বেলুচিস্তানের নুশকিতে একটি শরণার্থী শিবিরে আশ্রয় নেন। তখন তার বয়স ছিল মাত্র ১০ বছর।
কমিউনিস্টদের বিরুদ্ধে লড়াই
১৯৮৩ সালে জাইফ কমিউনিস্টদের বিরুদ্ধে মুজাহিদিনদের সাথে যুদ্ধে যোগ দেওয়ার জন্য তার আত্মীয় ও পরিচিতদের কিছু না বলে একাই পাকিস্তান  হতে আফগানিস্তানে ফিরে আসেন। তখন তাঁর বয়স ছিল মাত্র 15 বছর। আফগানে এসে পাশমোলে (বর্তমানে ঝাড়ী জেলা) একটি মুজাহিদিন দলের সাথে দুই মাস থাকার পরে তিনি নেলঘামে  তালেবানের একটি দলে যোগ দেন। কিছুদিন পর সেখান থেকে জাঙ্গিয়াবাদে সরে যাওয়ার পূর্বে তারা আফগান সেনাবাহিনী ও  সোভিয়েত বাহিনী কর্তৃক দীর্দ দশ দিন ধরে আক্রমণের শিকার হতে থাকেন। এরপর সেখানে আরো দশ দিন ধরে  মুজাহিদিনদের ওপর হামলা হয়। ফলে শত শত মুজাহিদিন ও বেসামরিক লোক নিহত হয়। তারপর মুজাহিদিনদের বিতাড়িত হওয়ার আগ পর্যন্ত যুদ্ধটি দুই সপ্তাহের জন্য পাশমোলে স্থানান্তরিত হয়। তখন জাইফের দলটি নেলঘাম থেকে কাজ চালিয়ে যেতে থাকে।
সে সময়ে কখনো কখনো তিনি যুদ্ধের খাতিরে হেলমান্দ বা উরুজগান প্রদেশ পর্যন্ত পায়ে হেঁটে ভ্রমণ করতেন এবং একই সময়ে ধর্মীয় বিষয়াদি অধ্যয়ন করতেন। তালেবানের সাথে প্রায় এক বছর থাকার পর তাকে গুরুতর আহত একজন সহযোগী যোদ্ধাকে চিকিৎসার জন্য পাকিস্তানে নিয়ে যাওয়ার নির্দেশ দেওয়া হয়। পাকিস্তানে গিয়ে তিনি সেখানে বসবাসকারী তার আত্মীয়দের সাথে পুনরায় মিলিত হন। তারা তখন কোয়েটায় বসতি স্থাপন করেছিলেন। সেখানে তিনি প্রায় নয় মাস পুনরায় স্কুল ও ধর্মীয় শিক্ষা গ্রহণ করেন। এরপর ১৯৮৫ সালে পুনরায় আফগানিস্তানে প্রবেশের আগে তিনি পাকিস্তানের ইন্টার-সার্ভিস ইন্টেলিজেন্স থেকে রকেট সিস্টেমে প্রশিক্ষণ গ্রহণ করেন। এরপর কান্দাহার যাওয়ার পথে তার দল অতর্কিত আক্রমণের শিকার হলে যুদ্ধের সময় তিনি নবম বারের মত একটি অ্যামবুশ করেন। তখন জাইফের কোমরে গুলি লেগেছিল এবং তাকে পাকিস্তানে ফিরিয়ে নেওয়া হয়েছিল।
এরপর পরবর্তী কয়েক বছর তিনি কান্দাহার প্রদেশে যুদ্ধ করেন। ১৯৮৭ সালে জাইফ আরগান্দাবের যুদ্ধে কয়েক সপ্তাহ যুদ্ধ করেছিলেন। যখন মোল্লা মোহাম্মদ ওমর এর অন্যতম কমান্ডার ছিলেন এবং আহত হয়ে একটি চোখ হারিয়েছিলেন। এটি ছিল দক্ষিণ কান্দাহারে সর্বশেষ বড় যুদ্ধ। ১৯৮৮ সাল নাগাদ জাইফ একজন জুনিয়র কমান্ডারে উন্নীত হন। সেই বছর কান্দাহার বিমানবন্দরে একটি আক্রমণে তিনি ৫৮ জন লোকের নেতৃত্ব দিয়েছিলেন এবং লড়াই তখন এতটাই তীব্র ছিল যে, তাদের মধ্যে 50 জনই নিহত হয়েছিলেন।
তালেবান ও মোল্লা জাইফ
১৯৮৯ সালে আফগানিস্তান থেকে সোভিয়েত সেনা প্রত্যাহারের পর তিনি স্থানীয় একটি গ্রামে শ্রমিক এবং মসজিদে ইমাম হিসাবে কাজ করেছিলেন। তখন আফগান গৃহযুদ্ধের ফলে কান্দাহারে সৃষ্ট গোলযোগের কারণে ১৯৯১ সালে তিনি স্ত্রী ও সন্তানদের নিয়ে পাকিস্তানে চলে যান। ১৯৯২ সালে পুনরায় আফগানিস্তান ফিরে আসেন এবং কান্দাহারের নিকটবর্তী একটি ছোট গ্রামের মসজিদে ইমাম হিসেবে যোগদান করেন।
১৯৯৪ সালে তিনি সোভিয়েতদের বিরুদ্ধে যুদ্ধকারী অন্যান্য সে সকল প্রবীণ সৈনিকদের সাথে দেখা করতে শুরু করেন, যারা রাস্তা ও শহর নিয়ন্ত্রণকারী ডাকাত এবং দুর্বৃত্ত মুজাহিদিন কমান্ডারদের বিরুদ্ধে ব্যবস্থা নিতে আগ্রহী ছিলেন। সে বছর শরৎকালে তারা সবাই তাদের অপারেশনাল লিডার হওয়ার জন্য বিভিন্ন লোকের সাথে যোগাযোগ করেছিলেন, যাদের মধ্যে মোল্লা মোহাম্মদ ওমরও ছিলেন। তিনি তখন সাঙ্গীসারে বসবাস করছিলেন। তাদের আহ্বানে তিনি সম্মত হন। তখন সাঙ্গীসারের হোয়াইট মসজিদে তালেবান নামে পরিচিত হওয়ার প্রতিষ্ঠাতা সভায় চল্লিশ থেকে পঞ্চাশ জন লোক অংশগ্রহণ করেছিল। তারা স্থানীয় এলাকায় শরিয়া আইন প্রয়োগ শুরু করে এবং পাশের হাইওয়েতে একটি চেকপয়েন্ট স্থাপন করে।
দখলীকৃত এলাকায় শৃঙ্খলা কায়েম করার কারণে তারা দ্রুত স্থানীয় লোকজনের সমর্থন লাভ করতে থাকে এবং শীঘ্রই ৪০০ জন সদস্যের তালেবান নামে একটি দল হয়ে যায়। এরপর মেওয়ান্দ এবং পাঞ্জওয়াই জেলার মধ্যে অবস্থিত হাইওয়েতে দুর্বৃত্ত মুজাহিদিনরা রাস্তা ব্যবহারকারীদের চাঁদাবাজি এবং হয়রানি বন্ধ করতে অস্বীকার করলে তারা তাদের উপর হামলা চালায়। সেখান থেকে তারা কান্দাহার শহর এবং পাকিস্তান সীমান্ত পর্যন্ত রাস্তা পরিষ্কার করে ফেলে।
তালেবান কান্দাহারের নিয়ন্ত্রণ পেলে জাইফকে সেখানকার একজন শরিয়া বিচারককে সহায়তা করার জন্য নিযুক্ত করা হয়। ১৯৯৫ সালে তাকে হেরাত প্রদেশের ব্যাঙ্কগুলির দায়িত্ব দেওয়া হয়। যা তিনি দুই বছর ধরে পালন করেছিলেন। তালেবান কাবুল নিয়ন্ত্রণে নেওয়ার পর যখন ওবায়দুল্লাহ আখন্দ আঘাত পেয়ে পাকিস্তানে চিকিৎসা নিচ্ছিলেন, তখন জাইফকে প্রতিরক্ষা মন্ত্রণালয়ে কাজ করার জন্য নিয়োগ দেওয়া হয় এবং নয় মাস ধরে তিনি প্রতিরক্ষা মন্ত্রী হিসেবে দায়িত্ব পালন করে অবসর নেন। এরপর তিনি পুনরায় সরকারী কাজে ফিরে যেতে চাননি, কিন্তু তালেবান নেতারা তাকে খনি ও শিল্পের উপমন্ত্রী নিযুক্ত করেছিলেন এবং এই পদে তিনি ১৮ মাস ধরে ছিলেন। এরপর তিনি পরিবহন প্রশাসনের প্রধান হন।
কারাজীবন ও মুক্তি
বন্দী হওয়ার পর জাইফকে প্রথম বাগরাম তারপর কান্দাহার এবং সবশেষে কিউবার গুয়ান্তানামো বে ডিটেনশন ক্যাম্পে বন্দী করে রাখা হয়। ২০০৫ সালের ১১ সেপ্টেম্বর তিনি গুয়ানতানামো বে থেকে মুক্তি পান এবং পরের দিন আফগানিস্তানে ফিরে আসেন। ২০০৫ সালের ১৮ সেপ্টেম্বর ডেইলি টাইমসের একটি নিবন্ধে তাকে উদ্ধৃত করে বলা হয়েছিল যে, "তার মুক্তি ছিল তাঁর কিছু বন্ধুর নিরলস প্রচেষ্টার ফল"। তিনি নিজের মুক্তির জন্য যোদ্ধাবস্থা পর্যালোচনা ট্রাইব্যুনাল বা ২০০৫ সালের প্রশাসনিক পর্যালোচনা বোর্ডের শুনানিকে দায়ী করেননি। তিনি এই দুটি সংস্থার কাজকে বেআইনি বলেও বর্ণনা করেন।
জাইফ দাবি করেন যে, তাকে বেআইনিভাবে স্ট্রেস পজিশনে বেঁধে রাখা হয়েছিল এবং মার্কিন যুক্তরাষ্ট্রের বাগরাম থিয়েটার ডিটেনশন ফ্যাসিলিটিতে থাকাবস্থায় তিনি ঘুমের অভাব ও চরম তাপমাত্রার শিকার হয়েছিলেন।
সম্প্রতিক ঘটনাবলী
একটি ঐক্য সরকারের আহ্বান :
কারামুক্তির পর ২০০৭ সালের ১২ এপ্রিল জাইফ আফগানিস্তানে একটি ঐক্য-সরকারের আহ্বান জানিয়ে বিতর্ক সৃষ্টি করেন। ২০০৮ সালের ৬ জুন দ্য গার্ডিয়ান পত্রিকা জাইফের সাথে একটি সাক্ষাৎকার প্রকাশ করে। এতে দাবী করা হয় যে, জাইফ দাবি করেছেন, তালেবানের সাথে আলোচনাই আফগান শান্তির চাবিকাঠি। তিনি যুক্তি দিয়েছিলেন যে, বিদেশী সৈন্যদের উপস্থিতি কেন্দ্রীয় সরকারের কর্তৃত্ব ক্ষয় করে ফেলছে।
কাবুল চলে যাওয়া :
২০০৭ সালের ১২ এপ্রিল ডের স্পিগেলের একটি নিবন্ধে বলা হয় যে, জাইফ একটি সুদর্শন গেস্ট হাউসে অবস্থান নিয়েছেন, যা ধুলোময় আধুনিক পাড়া খোশালখানে অবস্থিত। ডের স্পিগেলের একটি নিবন্ধে বলা হয় যে, কারজাই সরকার জাইফকে যে নতুন বাড়ি দিয়েছেন সেটি তালেবানের প্রাক্তন পররাষ্ট্রমন্ত্রী ওয়াকিল আহমেদ মুত্তাওয়াকিলের দখলে থাকা একটি জায়গার পাশেই অবস্থিত। ডের স্পিগেলে জাইফের বাড়ির ভিতরে বাইরে ভারী সশস্ত্র নিরাপত্তা পাহারা দেওয়া বলে বর্ণনা করা হয়েছে। সে নিবন্ধে ডের স্পিগেল জাইফ এবং মুত্তাওয়াকিল উভয়কেই তালেবানের সবচে মধ্যপন্থী প্রাক্তন সদস্য হিসেবে গণ্য করে। পরবর্তীতে জাইফ শিকাগো ট্রিবিউনকে বলেন যে, আফগান নিরাপত্তা কর্মকর্তারা তাকে তার কাবুলের বাড়ির কাছে অবস্থিত মসজিদে যেতে দেন না।
ম্যাকক্ল্যাচি সাক্ষাৎকার :
২০০৮ সালের ১৫ জুন ম্যাকক্ল্যাচি নিউজ সার্ভিস আব্দুল সালাম জাইফসহ ৬৬ জন প্রাক্তন গুয়ান্তানামো বন্দীর সাক্ষাৎকারের একটি নিবন্ধ প্রকাশ করে। ম্যাকক্ল্যাচি রিপোর্টে বলা হয় যে, রক্ষীরা জাইফকে বলেছিল যে, তিনি কারাগারের রাজা এবং তিনি গুয়ানতানামো অনশন ধর্মঘটে প্রধান ভূমিকা নিয়েছিলেন।
কারজাই সরকারের নেতৃস্থানীয় কয়েকজন আফগান ব্যক্তিত্ব, গুলবুদ্দিন হেকমতিয়ারের হেজব-ই-ইসলামি এবং তালেবানের অন্যান্য প্রাক্তন সদস্যদের সাথে অনানুষ্ঠানিকভাবে দেখা করার জন্য সৌদি বাদশাহ আবদুল্লাহ কর্তৃক আমন্ত্রণ জানানোর কথা স্বীকার করেন জাইফ। জাইফ এই বৈঠকটিকে "শান্তি আলোচনা" হিসাবে চিহ্নিত করা উচিত বলে অস্বীকার করেন এবং বলেন যে, এই বৈঠকে থাকা ব্যক্তিদের কেউই আলোচনা পরিচালনা করার জন্য অনুমোদিত ছিল না। জায়েফ এই বৈঠকে আফগানিস্তান নিয়ে আলোচনার কথা অস্বীকার করেছেন। দ্য এজের বকতব্য অনুসারে বৈঠকে অংশ নেওয়া অন্যান্য ব্যক্তিদের মধ্যে তালেবানের প্রাক্তন পররাষ্ট্রমন্ত্রী ওয়াকিল আহমদ মুতাওয়াকিল এবং সুপ্রিম কোর্টের প্রাক্তন প্রধান বিচারপতি ফাজেল হাদি শিনওয়ারিও অন্তর্ভুক্ত ছিলেন। মামলা :
২০০৮ সালের অক্টোবরে জাইফ বলেছিলেন যে, ২০০২ সালে তাকে গ্রেফতার করে আমেরিকার হাতে তুলে দেওয়ার জন্য তিনি পাকিস্তানের বিরুদ্ধে মামলা করবেন।
মার্কিন বাহিনীর হয়রানি থেকে পলায়ন:
২০১২ সালের ৯ এপ্রিল আল জাজিরা জানায় যে, জাইফ মার্কিন বাহিনীর হয়রানি থেকে পরিত্রাণ পাওয়ার জন্য অজ্ঞাত জায়গায় চলে গিয়েছেন। তখন তিনি সংযুক্ত আরব আমিরাতে পালিয়ে যান।
থিঙ্ক 2013 :
২০১৩ সালে মোল্লা জাইফ একটি সম্মেলনে রবার্ট গ্রেনিয়ারের সাথে দেখা করেছিলেন যেখানে তারা আফগান আক্রমণ এবং তালেবান সরকার ও মার্কিন যুক্তরাষ্ট্রের সাধারণ অবস্থান নিয়ে আলোচনা করেছিলেন।
প্রকাশনা
২০০৬ সালের মাঝামাঝি সময়ে জাইফ গুয়ান্তানামো কারাগারে তার প্রতি দুর্ব্যবহারের বিবরণ দিয়ে পশতু ভাষায় এ পিকচার অফ গুয়ান্তানামো নামে একটি বই প্রকাশ করেন। ২০০৮ সালের অক্টোবরে তিনি ফরাসি সাংবাদিক জিন-মিশেল কারাদেকের সাথে "প্রিজোনিয়ার আ গুয়ানতানামো" বইটি সম্পাদনা করেন।
২০১০ সালের জানুয়ারীতে আব্দুস সালাম জাইফের আত্মজীবনীর একটি ইংরেজি অনুবাদ প্রকাশিত হয় মাই লাইফ উইথ দ্য তালেবান নামে। বইটিতে তিনি ইতিবাচকভাবে "তালেবানদের চালনা কিসে" তার একটি শক্তিশালী চেহারা প্রদান করেন।
সাগরিকা (ক্ষেপণাস্ত্র)
কে-১৫ বা বি-০৫ সাংকেতিক নামেও পরিচিত সাগরিকা একটি ভারতীয় ডুবোজাহাজ-হতে-উৎক্ষিপ্ত নিক্ষেপী ক্ষেপণাস্ত্র (এসএলবিএম), যার পরিসর বা পাল্লা ৭৫০ কিলোমিটার (৪৬৬ মাইল)। ক্ষেপণাস্ত্রটি প্রতিশোধমূলক পারমাণবিক স্ট্রাইকসমূহের জন্য নকশাকৃত। এটি কে ক্ষেপণাস্ত্র পরিবারের অন্তর্ভুক্ত এবং ভারতের পারমাণবিক ত্রয়ীর একটি অংশ গঠন করে।
বিবরণ
কে-১৫ একটি দ্বি-পর্যায়ের ডুবোজাহাজ-হতে-উৎক্ষিপ্ত নিক্ষেপী ক্ষেপণাস্ত্র। ক্ষেপণাস্ত্রটি তার উৎক্ষেপণ মঞ্চ থেকে বেরিয়ে আসতে ও জল পৃষ্ঠে উঠে যাওয়ার জন্য একটি গ্যাস বুস্টার ব্যবহার করে। একটি নির্দিষ্ট উচ্চতায় পৌঁছানোর পরে, একটি কঠিন রকেট মোটর চালু করা হয়। ক্ষেপণাস্ত্রটির পরিসীমা বা পাল্লা প্রায় ৭৫০ কিলোমিটার (৪৬৬ মাইল) এবং উড়ানের সময় সর্বোচ্চ ৫ কিলোমিটার (৩ মাইল) উচ্চতায় পৌঁছে যায়।
উন্নয়ন
কে-১৫ ক্ষেপণাস্ত্রটির উন্নয়ন ১৯৯০-এর দশকের শেষদিকে ভারতীয় নৌবাহিনী পারমাণবিক শক্তিচালিত অরিহন্ত-শ্রেণির ডুবোজাহাজসমূহের সাথে ব্যবহারের জন্য একটি ডুবোজাহাজ-হতে-উৎক্ষিপ্ত নিক্ষেপী ক্ষেপণাস্ত্র তৈরির লক্ষ্য নিয়ে শুরু হয়। এটি হায়দ্রাবাদে প্রতিরক্ষা গবেষণা ও উন্নয়ন সংস্থার (ডিআরডিও) ক্ষেপণাস্ত্র কমপ্লেক্সে তৈরি করা হয়।
এই ক্ষেপণাস্ত্রটি ২০০৮ সালের মধ্যে সফলভাবে সাতবার উৎক্ষেপণ করা হয় এবং এর সর্বোচ্চ পরিসীমা বা পাল্লা পর্যন্ত চারবার পরীক্ষা করা হয়। ২০০৮ সালের ২৬ ফেব্রুয়ারির পরীক্ষা, বিশাখাপত্তনমের উপকূলে জলভাগের ৫০ মিটার (১৬০ ফুট) নীচে নিমগ্ন একটি পন্টুন থেকে পরিচালিত হয়।  কে-১৫ সাগরিকার একটি স্থল-ভিত্তিক সংস্করণ ২০০৮ সালের ১৪ নভেম্বর সফলতার সাথে পরীক্ষামূলকভাবে উৎক্ষেপণ করা হয়। ক্ষেপণাস্ত্রটির একটি সম্পূর্ণ পরিসীমা বা পাল্লার পরীক্ষা ২০১২ সালের ১১ই মার্চ করা হয়।  ক্ষেপণাস্ত্রসমূহের দ্বাদশ ও চূড়ান্ত উন্নয়নের পরীক্ষা ২০১৩ সালের ২৭ জানুয়ারি অনুষ্ঠিত হয়। ডিআরডিওর মহাপরিচালক ভি. কে. সরস্বতের মতে, এই ক্ষেপণাস্ত্রটির আবারো ৭০০ কিলোমিটার ব্যাপ্তি পরীক্ষা করা হয় এবং এর একক অঙ্কের প্রভাব-নির্ভুলতার সাথে তার সমস্ত উদ্দেশ্য পূরণ করা হয়। পরীক্ষাটি আইএনএস অরিহন্তের সাথে ক্ষেপণাস্ত্রের একীকরণের পরে অনুষ্ঠিত হয়।   একটি ডামি বা নিরস্ত্র কে-১৫ সাগরিকা ক্ষেপণাস্ত্র ২০১৫ সালের ২৫শে নভেম্বর সফলভাবে আইএনএস অরিহন্তের থেকে পরীক্ষিত হয়। এই ক্ষেপণাস্ত্র ২০১৮ সালের ১১ই আগস্ট ও ১২ই আগস্ট মোট তিনবার পরীক্ষা করা হয়।
এই ক্ষেপণাস্ত্রটি ২০১৮ সালের আগস্ট মাস থেকে পুরোপুরি কার্যকর হয়।
বাংলাদেশে মার্কিন নিষেধাজ্ঞা
বাংলাদেশে মার্কিন নিষেধাজ্ঞার আওতায় গুরুতর মানবাধিকার লঙ্ঘনমূলক কাজে জড়িত থাকার অভিযোগে বাংলাদেশের র‍্যাপিড অ্যাকশন ব্যাটালিয়ন (র‍্যাব) এবং সংস্থাটির ছয়জন কর্মকর্তার ওপর নিষেধাজ্ঞা আরোপ করে মার্কিন যুক্তরাষ্ট্র। ম্যাগনিৎস্কি আইনের অধীনে এটি প্রথমবারের মতো বাংলাদেশের কোনো ব্যক্তি বা সংস্থার ওপর আরোপিত মার্কিন নিষেধাজ্ঞা। রূপপুর পারমাণবিক বিদ্যুৎকেন্দ্রের জন্য সরঞ্জাম নিয়ে আসা রুশ পণ্যবাহী জাহাজও মার্কিন নিষেধাজ্ঞাভুক্ত ছিল, যার ফলে নাম এবং রং পাল্টেও জাহাজটি বাংলাদেশের বন্দরে ভিড়তে পারেনি। এই জাহাজটিকে বাংলাদেশে ভিড়তে দিলে তা মার্কিন নিষেধাজ্ঞার লঙ্ঘন হবে বলে আগে জানিয়ে দেওয়া হয়। বাংলাদেশে মার্কিন নিষেধাজ্ঞা আরোপের পর যুক্তরাষ্ট্রে বাংলাদেশের লবিস্ট নিয়োগ বিতর্ক শুরু হয়। তবে মার্কিন নিষেধাজ্ঞা থাকা রাশিয়ার জাহাজের ব্যাপারে বাংলাদেশ খুব গুরুত্বের সঙ্গে আমলে নেয়।
পটভূমি
যুক্তরাষ্ট্র র‍্যাবের বিরুদ্ধে মানবাধিকার লঙ্ঘনের উদাহরণ হিসেবে বিচারবহির্ভূত হত্যা এবং গুমের অভিযোগ যে এটা প্রথম তা নয়। বরং বাংলাদেশে বিচারবহির্ভূত হত্যা এবং গুমের ঘটনা যুক্তরাষ্ট্রের বার্ষিক মানবাধিকার প্রতিবেদনে আগে থেকে বলা হচ্ছে। মানবাধিকার কর্মীরা জানান, দক্ষিণ এশিয়ার দেশটিতে ‘ক্রসফায়ার’ দীর্ঘদিন ধরেই চলছে৷ এমনকি যুক্তরাষ্ট্রই যে এককভাবে এমন করেছে তা নয়, গত এক দশকে ইউরোপীয় পার্লামেন্টেও বহুবার বাংলাদেশের মানবাধিকার পরিস্থিতি নিয়ে উদ্বেগ প্রকাশ করে প্রস্তাব পাস করা হয়েছে। হিউম্যান রাইটস ওয়াচ, অ্যামনেস্টি ইন্টারন্যাশনাল ও এশিয়ান হিউম্যান রাইটস কাউন্সিল অন্তত এক দশক ধরেই বলে আসছে এবং বিভিন্ন সময়ে প্রকাশিত প্রতিবেদনে যথেষ্ট উদাহরণ উপস্থাপন করেছে তারা।  বিভিন্ন বেসরকারি সংস্থার বরাত দিয়ে বলা হয়, ২০০৯ সাল থেকে ছয় শতাধিক গুম, ২০১৮ সাল থেকে প্রায় ৬০০ বিচারবহির্ভূত হত্যাকাণ্ড এবং নির্যাতনে ব়্যাব ও অন্যান্য আইনশৃঙ্খলা বাহিনীর দায় রয়েছে৷ পাশাপাশি বিরোধী দলের নেতাকর্মী, সাংবাদিক এবং মানবাধিকার কর্মীদের এইসব ঘটনায় লক্ষ্যবস্তুতে পরিণত করা হয়েছে বলেও কিছু প্রতিবেদনে উঠে আসে৷
২০১০ সাল থেকে কমপক্ষে ২৯৮ ব্যক্তি যার অধিকাংশই বিরোধী দলীয় নেতা ও কর্মী বাংলাদেশের রাষ্ট্রীয় নিরাপত্তা বাহিনীর হাতে গুম হয়। একটি অভ্যন্তরীণ মানবাধিকার সংগঠনের প্রকাশিত প্রতিবেদন থেকে জানা যায় যে, ২০১৪ সালের জানুয়ারি থেকে সেপ্টেম্বরের মধ্যে ৮২ ব্যক্তি নিখোঁজ হন। নিখোঁজের পর কমপক্ষে ৩৯ জনকে মৃত অবস্থায় দেখা গেলেও বাদ-বাকীদের কোন খোঁজ পাওয়া যায়নি। ২৫ জুন, ২০১০ তারিখে বিরোধীদলীয় নেতা চৌধুরী আলমকে রাষ্ট্রীয় পুলিশ গ্রেফতার হন ও তারপর থেকেই তিনি নিখোঁজ রয়েছেন। তার নিখোঁজের বিষয়ে আইন-শৃঙ্খলা রক্ষাকারী বাহিনী পরবর্তীতে অস্বীকার করে। ১৭ এপ্রিল, ২০১২ তারিখে প্রধান বিরোধীদল বাংলাদেশ জাতীয়তাবাদী দলের আরেক নেতা ইলিয়াস আলী অজ্ঞাত সশস্ত্র ব্যক্তিদের হাতে নিখোঁজ হন। এ ঘটনাটি গণমাধ্যমে ব্যাপকভাবে গুরুত্ব পায়। ২০১৪ সালের বিতর্কিত জাতীয় নির্বাচনের প্রাক্কালে কমপক্ষে ১৯জন বিরোধীদলীয় ব্যক্তিকে নিরাপত্তা বাহিনী ধরে নিয়ে যায়। এ ধরনের গুমের ঘটনায় অভ্যন্তরীণ ও আন্তর্জাতিক মানবাধিকার সংগঠন - উভয় পক্ষ থেকেই নিন্দাজ্ঞাপন করা হয়। সরকারের কাছে দাবী জানানো স্বত্ত্বেও এজাতীয় গুম ও এজাতীয় মামলার তদন্তে উদ্যোগ গ্রহণে নিস্পৃহতা লক্ষ্য করা যায়।  ১৩ বছর যাবত যুবলীগ টেকনাফ শাখার সাবেক সভাপতি, ব্যবসায়ী ও আওয়ামী লীগের প্রার্থী হিসেবে পরপর তিনবার টেকনাফ পৌরসভা কাউন্সিলর নির্বাচিত হওয়া একরামুল হক ২০১৮-এর ২৭ মে স্কোয়াড্রন লিডার মোহাম্মদ রেজাউল হকের নেতৃত্বে র‌্যাপিড অ্যাকশন ব্যাটালিয়নের সঙ্গে বন্দুকযুদ্ধে নিহত হন। ২৬ মে ২০১৮, কথিত গোলাগুলির একদিন আগে শেষ ফোন কলের একটি রেকর্ডিং ফাঁস হয়, যেখানে হক তার স্ত্রী আয়েশা বেগমের সাথে ফোনে কথা বলছিলেন। কথা চলাকালে হকের স্ত্রী ও কন্যাদের চিৎকার শোনা যায়। কলের সময় বন্দুকের গুলির শব্দ এবং একজন মানুষের আর্তনাদও শোনা যায়।
২০২১ সালের ২৪ নভেম্বর মার্কিন যুক্তরাষ্ট্রের গণতন্ত্র সম্মেলনে বাংলাদেশকে আমন্ত্রণ জানানো হয়নি। পরবর্তীতে ১০ ডিসেম্বর গুরুতর মানবাধিকার লঙ্ঘনের অভিযোগে র‍্যাপিড অ্যাকশন ব্যাটালিয়নের (র‍্যাব) সাবেক ও বর্তমান ৭ কর্মকর্তার ওপর নিষেধাজ্ঞা আরোপ করে মার্কিন যুক্তরাষ্ট্র।
র‍্যাবের উপর মার্কিন নিষেধাজ্ঞা
যদিও র‌্যাব কুখ্যাত সন্ত্রাসী বাংলা ভাই সহ বেশ কয়েকজন শীর্ষ সন্ত্রাসীকে গ্রেফতার করতে সফল হয়, তারপরও হিউম্যান রাইটস ওয়াচ র‌্যাবকে ক্রসফায়ারের অভিযোগে দায়ী করে অসংখ্য মৃত্যুর জন্য অভিযুক্ত করেছে। মার্চ ২০১০ সালে, র‌্যাবের এক নেতা দাবি করেছিলেন যে ৬২২ জন মারা গেছে 'ক্রসফায়ার' এর কারণে, অথচ কিছু মানবাধিকার সংস্থা দাবি করে যে ১,০০০ এরও বেশি বিচার বহির্ভূত হত্যাকাণ্ড র‌্যাবের কাজের ফসল। এছাড়াও, র‌্যাবের কর্মকান্ডের সাথে জড়িত নির্যাতনের অনেক রিপোর্ট পাওয়া গেছে।
লেফটেন্যান্ট কর্নেল (বরখাস্ত) তারেক সাঈদ, মেজর (বরখাস্ত) আরিফ হোসেন এবং লেফটেন্যান্ট কমান্ডার (বরখাস্ত) মাসুদ রানাসহ র‌্যাব-১১-এর ১৬ জন কর্মকর্তাকে (পরে বরখাস্ত করা হয়েছে) অপহরণ, হত্যা, লাশ গুম, ষড়যন্ত্র ও নারায়ণগঞ্জের সাত হত্যা মামলার প্রমাণ ধ্বংসের দায়ে মৃত্যুদণ্ড দেওয়া হয়। একই মামলায় র‌্যাব-১১-এর আরও নয়জন কর্মকর্তাকে ৭ থেকে ১৭ বছরের কারাদণ্ড প্রদান করা হয়।
হিউম্যান রাইটস ওয়াচের মতে, র‌্যাপিড অ্যাকশন ব্যাটালিয়নের সদস্যরা গণ মিছিলের সময় নারী ও শিশুদের গুলি করে হত্যা করে। মানবাধিকার গোষ্ঠী র‌্যাবকে "ডেথ স্কোয়াড" হিসাবে বর্ণনা করেছে। র‌্যাপিড অ্যাকশন ব্যাটালিয়নের বিরুদ্ধে মাদক ও জাল মুদ্রার মিথ্যা অভিযোগে শামীম সিকদার নামে এক বাংলাদেশি প্রবাসীকে ফাঁসানো এবং পুলিশ হেফাজতে নির্যাতনের অভিযোগ রয়েছে। প্রতিবেদনে আরও ওঠে এসেছে যে বিরোধী রাজনৈতিক দলের বাংলাদেশ জাতীয়তাবাদী দল ও জামায়াতে ইসলামীর অন্তত ৭০ জন নেতা-কর্মী বলপূর্বক গুমের শিকার হয়েছেন, এমনকি ৩৭ জন ক্ষমতাসীন আওয়ামী লীগের কর্মীও রয়েছেন।
২৭ অক্টোবর ২০২০-এ, মার্কিন যুক্তরাষ্ট্রের সিনেটের বৈদেশিক সম্পর্ক কমিটি মানবাধিকার লঙ্ঘনের জন্য র‌্যাপিড অ্যাকশন ব্যাটালিয়নের ঊর্ধ্বতন কর্মকর্তাদের উপর নিষেধাজ্ঞা আরোপের জন্য জোড় দিয়ে মার্কিন যুক্তরাষ্ট্রের সেক্রেটারি অফ স্টেট এবং ইউনাইটেড স্টেটস সেক্রেটারি অফ ট্রেজারিকে একটি বার্তা পাঠায়।
১০ই ডিসেম্বর ২০২১-এ, GLOMAG-এর অধীনে মার্কিন ট্রেজারি বিভাগ র‌্যাব-কে তার বিশেষ নজরদারীতে থাকা ব্যক্তিত্বদের (SDN) তালিকায় অভিযুক্ত করে। র‌্যাবের মহাপরিচালক চৌধুরী আবদুল্লাহ আল-মামুন, সাবেক মহাপরিচালক বেনজীর আহমেদ, এডিজি কর্নেল কে এম আজাদসহ র‌্যাবের সঙ্গে সংশ্লিষ্ট ছয়জনের বিরুদ্ধেও নিষেধাজ্ঞা কার্যকর করা হয়। তালিকায় অন্তর্ভুক্ত ব্যক্তি-প্রতিষ্ঠানকে তাদের সম্পদ অবরুদ্ধকরণ এবং মার্কিন ব্যক্তিদের সাথে যেকোন ধরনের লেনদেন থেকে নিষিদ্ধ করা হয়। বাংলাদেশের পররাষ্ট্রমন্ত্রী এ কে আব্দুল মোমেন মার্কিন সেক্রেটারিয়েট অফ স্টেট এন্টনি ব্লিঙ্কেনকে র‌্যাব-এর বিরুদ্ধে এই নিষেধাজ্ঞার ব্যাপারে পুনর্বিবেচনার জন্য একটি খোলা চিঠি পাঠান। অন্যদিকে মার্কিন কংগ্রেসম্যান এবং ইউএস হাউস ফরেন অ্যাফেয়ার্স কমিটির চেয়ারম্যান গ্রেগরি ডব্লিউ মিকস মার্কিন সরকারের ওই নিষেধাজ্ঞাকে জোরালোভাবে সমর্থন করে বলেন যে, বাংলাদেশের বিরুদ্ধে ঢালাওভাবে নিষেধাজ্ঞার প্রয়োজন নেই, তবে শুধুমাত্র নির্দিষ্ট ব্যক্তি-স্বত্বার বিরুদ্ধে নিষেধাজ্ঞাগুলি খুবই কার্যকর।
নিষেধাজ্ঞাপ্রাপ্ত র‍্যাব কর্মকর্তা
বিজ্ঞপ্তিতে উল্লিখিত ছয় জন কর্মকর্তা:
বিজ্ঞপ্তিতে বলা হয়, গুরুতর মানবাধিকার লঙ্ঘনে জড়িত থাকার জন্য বেনজির আহমেদের ওপর ভিসা বিধিনিষেধ আরোপ করার কথা ঘোষণা করেছে মার্কিন পররাষ্ট্র দফতর - যার ফলে তিনি মার্কিন যুক্তরাষ্ট্রে প্রবেশের অযোগ্য হবেন।
নিষেধাজ্ঞাপ্রাপ্ত রুশ জাহাজ
বাংলাদেশের পরিস্থিতি নিয়ে ঢাকাস্থ রুশ এবং মার্কিন দূতাবাসের মধ্যে পরস্পরবিরোধী বিবৃতি চলাকালে রাশিয়ার একটি জাহাজকে বাংলাদেশে ঢুকতে দেয়া হয়নি। ২০২২ সালের ২৪ ডিসেম্বর রূপপুর পারমাণবিক প্রকল্পের পণ্য নিয়ে আসছিল রাশিয়ার জাহাজ ‘উরসা মেজর’। কিন্তু ওই জাহাজের ওপর মার্কিন নিষেধাজ্ঞা থাকায় সেটিকে বাংলাদেশের সীমানায় ঢুকতে না দিয়ে ফেরত পাঠানো হয়। কারণ তার দুই দিন আগে যুক্তরাষ্ট্র থেকে বাংলাদেশকে ওই জাহাজের ওপর মার্কিন নিষেধাজ্ঞার বিষয়টি অবগত করা হয়েছিল।
এর আগে অক্টোবরে ওই পণ্য মোংলা বন্দরে পাঠানোর জন্য বাংলাদেশের অনুমতি চেয়েছিল রাশিয়া। তখন তারা জানায় যে পণ্যবাহী জাহাজের নাম ‘স্পার্টা-৩’। তবে জাহাজটির ওপর নিষেধাজ্ঞা থাকায় তারা একই জাহাজের নাম পরিবর্তন করে ‘উরসা মেজর’ নামে নামকরণ করে। কিন্তু আন্তর্জাতিক নিয়মানুযায়ী প্রতিটি জাহাজের একটি নম্বর থাকায় পরিবর্তনের বিষয়টি ধরা পড়ে যায়। রং আর নাম পাল্টে জাহাজটি বাংলাদেশে নোঙর করতে না পারলেও ভারতের বন্দরে গিয়ে ভিড়ে। পরে ভারতের একটি বন্দরকে ব্যবহার করে বাংলাদেশ ওই পারমাণবিক বিদ্যুৎকেন্দ্রের মালামাল ঘুরপথে দেশে নিয়ে আনার ব্যবস্থা করেছে।
মার্কিন যুক্তরাষ্ট্রের পক্ষ থেকে
১৯৭২ সালের ৪ঠা এপ্রিল মার্কিন যুক্তরাষ্ট্র বাংলাদেশকে স্বীকৃতি দেয়। একই সঙ্গে সহায়তার জন্য ৩০০ মিলিয়ন মার্কিন ডলার প্রদান করে। ঐ সময় হার্বার্ট ডি. স্পিভ্যাক ঢাকায় নিযুক্ত প্রধান আমেরিকান কূটনীতিক কর্মকর্তা ছিলেন। স্বাধীনতার পর থেকে বাংলাদেশের উন্নয়নের অন্যতম প্রধান অংশীদার হয়ে ওঠে মার্কিন যুক্তরাষ্ট্র। ১৯৭২ সাল থেকে ইউএসএইড প্রায় ৬ বিলিয়ন মার্কিন ডলার সাহায্য সহযোগিতা দিয়েছে বাংলাদেশকে। আঞ্চলিক ও বৈশ্বিক নিরাপত্তা, জঙ্গিবাদ বিরোধী ও জলবায়ু পরিবর্তন প্রসঙ্গে এ দুই দেশ বেশকিছু সহায়তামূলক পদক্ষেপ গ্রহণ করে। ওবামা প্রশাসনের আন্তর্জাতিক উন্নয়নমূলক পদক্ষেপ, খাদ্য নিরাপত্তা, স্বাস্থ্য উন্নয়ন এবং পরিবেশ উন্নয়নমূলক বেশকিছু কাজে বাংলাদেশ মার্কিন যুক্তরাষ্ট্রের অন্যতম প্রধান সহযোগী ছিল।
বাংলাদেশ–মার্কিন যুক্তরাষ্ট্র সম্পর্কের ক্ষেত্রে গত এক দশকে বাণিজ্য, বিনিয়োগ এবং নিরাপত্তা সহযোগিতা, বিশেষ করে সন্ত্রাসবাদবিরোধী কার্যক্রমে সহযোগিতা বেড়েছে। যুক্তরাষ্ট্র বাংলাদেশি পণ্যের একটি বড় বাজার। যেখানে একক দেশ হিসেবে বাংলাদেশের তৈরী পোশাকের সবচেয়ে বড় বাজার যুক্তরাষ্ট্র। কোভিডের টিকা সরবরাহের ক্ষেত্রে যুক্তরাষ্ট্র বড় ধরনের ভূমিকা রেখেছে। রোহিঙ্গা শরণার্থীদের আশ্রয় দেয়ার জন্য বাংলাদেশকে যুক্তরাষ্ট্র তার সাহায্য-সহযোগিতা অব্যাহত রেখেছে। ২০১২ সালে রাষ্ট্রদ্বয়ের মধ্যে একটি কৌশলগত চুক্তি হয়। বাংলাদেশে নিযুক্ত মার্কিন রাষ্ট্রদূত মার্সিয়া বার্নিকাট ২০১৫ সালে এ সম্পর্ককে "স্পন্দনশীল, বহুমুখী, এবং অপরিহার্য" বলে উল্লেখ করেন। ২০১৪ সালের এক জরিপ অনুযায়ী ৭৬% বাংলাদেশি মার্কিন যুক্তরাষ্ট্রের দিকে পছন্দসই মতামত দিয়েছেন, যা দক্ষিণ এশিয়ার মধ্যে  সর্ববৃহৎ। দুদেশের সম্পর্ক ঐতিহ্যগতভাবে অসাধারণ হিসেবে মনে করা হলেও মার্কিন যুক্তরাষ্ট্র বরাবরই বাংলাদেশে আইনের অপপ্রয়োগ, সংবাদপত্রের স্বাধীনতা খর্ব এবং নিরাপত্তা বাহিনী দ্বারা মানবাধিকার লঙ্ঘনের প্রতিবাদ করে আসছে। ২০১৪ সালের সাধারণ নির্বাচনে প্রধান বিরোধী দল বিএনপি বয়কট করায় মার্কিন যুক্তরাষ্ট্রের সাথে বাংলাদেশ সরকারের সম্পর্ক কিছুটা শীতল হলেও সকল সহযোগিতামূলক কার্যক্রমই পরিচালিত হয়। এমনকি ২০১৬ সাল মোতাবেক বাংলাদেশ এশিয়ার মধ্যে আফগানিস্তান ও পাকিস্তানের পর সবচেয়ে বেশি মার্কিন সহায়তা লাভ করেছে। তাছাড়া জাতিসংঘ শান্তিরক্ষা মিশনে বাংলাদেশি শান্তিরক্ষীদের অংশগ্রহণের অন্যতম সমর্থক হিসেবে কাজ করেছে মার্কিন যুক্তরাষ্ট্র।
ফলে বাংলাদেশের মানবাধিকার সুরক্ষা প্রদান মার্কিন যুক্তরাষ্ট্রের অন্যতম আগ্রহের জায়গা। তাই মানবাধিকার সুরক্ষা নিশ্চিত করার জন্য যুক্তরাষ্ট্র বাংলাদেশের আইনশৃঙ্খলা রক্ষাকারী বাহিনীর ঊর্ধ্বতন ৭ কর্মকর্তার ওপর নিষেধাজ্ঞা আরোপ করেছিল এবং এই নিষেধাজ্ঞার পর ক্রসফায়ারের ঘটনা বন্ধ হওয়ায় তারা ইতিবাচক ফল পাচ্ছে বলে মনে করেন। ২০২৩-এর ফেব্রুয়ারি মাসে বাংলাদেশে সফররত একজন শীর্ষ মার্কিন রাষ্ট্রদূত জানান, সংস্কার না হওয়া পর্যন্ত বিচারবহির্ভূত হত্যার দায়ে অভিযুক্ত বাংলাদেশের অভিজাত পুলিশ ইউনিটের ওপর থেকে যুক্তরাষ্ট্র নিষেধাজ্ঞা প্রত্যাহার করবে না।
স্বাধীনতা যুদ্ধ
একটি স্বাধীনতার যুদ্ধ বা স্বাধীনতা যুদ্ধ বা মুক্তিযুদ্ধ হল কোন রাজ্য বা অঞ্চলজুড়ে সংঘটিত সংঘর্ষ যা স্বাধীনতার ঘোষণা করেছে। যদি কখনো কোন রাষ্ট্র এমন কোন ভূমিতে স্বার্বভৌমত্ব প্রতিষ্ঠা করার জন্য সামরিক বাহিনী পাঠায় যা পূর্বে তাদের অধিকৃত ছিল অথবা স্থানীয় জনগণ যদি প্রাক্তন অধিকারী কর্তৃপক্ষের সঙ্গে সংঘাতে জড়িয়ে পড়ে, তবে একটি বিচ্ছিন্নতাবাদী বিদ্রোহ শুরু হয়। যদি নতুন রাষ্ট্র সফলভাবে প্রতিষ্ঠিত হয়, তখন সাধারণত উক্ত সংঘাতটি স্বাধীনতা যুদ্ধ নামে পরিচিতি লাভ করে।
বাংলাদেশে মার্কিন নিষেধাজ্ঞা
বাংলাদেশের পক্ষ থেকে
বাংলাদেশের র‍্যাব ও এর সাবেক-বর্তমান সাত কর্মকর্তার উপর যে নিষেধাজ্ঞা আরোপ করে যুক্তরাষ্ট্র তা তথ্যভিত্তিক নয় বলে ঢাকার পক্ষ থেকে দাবি করা হয় এবং র‍্যাব ও র‍্যাবের সাবেক-বর্তমান প্রধানের ওপর মার্কিন নিষেধাজ্ঞার ব্যাখ্যা জানতে যুক্তরাষ্ট্রের রাষ্ট্রদূত আর্ল মিলারকে তলব করে পররাষ্ট্র মন্ত্রণালয়৷ সরকারের সঙ্গে কোনও আলাপ ছাড়াই পুলিশ প্রধান (আইজিপি) ও র‌্যাবের সাবেক এবং বর্তমান মহাপরিচালক সহ ছয় কর্মকর্তার ওপর এককভাবে মার্কিন নিষেধাজ্ঞা দেওয়ায় অসন্তোষ প্রকাশ করে বাংলাদেশ। মার্কিন পররাষ্ট্রমন্ত্রী অ্যান্থনি জে ব্লিনকেনকে চিঠি লিখে নিষেধাজ্ঞা প্রশ্নে বাংলাদেশের আনুষ্ঠানিক জবাব পাঠান পররাষ্ট্রমন্ত্রী ড. এ কে আব্দুল মোমেন।
স্বাধীনতা যুদ্ধ
উদাহরণ
স্বাধীনতা যুদ্ধের উদাহরণসমূহের মধ্যে রয়েছে:
বাংলাদেশে মার্কিন নিষেধাজ্ঞা
প্রভাব
যুক্তরাষ্ট্র দূতাবাস আয়োজিত এমটকের উদ্বোধনী অনুষ্ঠানে অংশ নিয়ে ঢাকায় নিযুক্ত মার্কিন রাষ্ট্রদূত পিটার হাস বলেন, র‍্যাবের ওপর যুক্তরাষ্ট্রের নিষেধাজ্ঞায় দুদেশের সম্পর্কে কোনো প্রভাব পড়বে না। বাংলাদেশে নিযুক্ত ইউরোপীয় ইউনিয়নের (ইইউ) রাষ্ট্রদূত চার্লস হোয়াইটলিও জানান, মার্কিন নিষেধাজ্ঞার সিদ্ধান্ত বাংলাদেশে ইউরোপীয় বাণিজ্য সুবিধা আদায় বা ব্যবসাকে এগিয়ে নেওয়ার ওপর কোনো প্রভাব ফেলার কোনো লক্ষণ তিনি দেখছেন না।
মার্কিন যুক্তরাষ্ট্রের দক্ষিণ ও মধ্য এশিয়া বিষয়ক সহকারী পররাষ্ট্রমন্ত্রী ডোনাল্ড লু র‌্যাপিড অ্যাকশন ব্যাটেলিয়নের (র‌্যাব) উপর নিষেধাজ্ঞার কারণে বিচারবহির্ভূত হত্যা কমে আসায় প্রশংসা করেন৷ তবে তিনি র্যাবের উপর থেকে স্যাঙ্কশন কবে প্রত্যাহার করা হবে সে ব্যাপারে কোনো সময়রেখা প্রনয়ণ করেননি।
অপরদিকে, রাশিয়ার পতাকাবাহী উরসা মেজর নামের একটি জাহাজ বাংলাদেশের বন্দরে ঢুকতে না পেরে কলকাতার হলদিয়া বন্দরে ভিড়তে চেয়েছিল। সেখান থেকে সড়ক পথে জাহাজটির পণ্য বাংলাদেশে আনার প্রস্তুতিও নেয়। তবে প্রায় দুই সপ্তাহ অপেক্ষার পরও অনুমতি না পেয়ে মার্কিন যুক্তরাষ্ট্রের নিষেধাজ্ঞার আওতায় থাকা রাশিয়ার জাহাজটি ভারতে পণ্য খালাস না করেই গত ১৬ জানুয়ারি ভারতের জলসীমা ছেড়ে যায়।
বাংলাদেশ, রাশিয়া ও ভারতের সঙ্গে কূটনৈতিক আলোচনার পরিপ্রেক্ষিতে রুশ জাহাজটি কলকাতার হলদিয়া বন্দরে ভেড়ার প্রস্তুতি নেয়। তবে যুক্তরাষ্ট্রের দক্ষিণ ও মধ্য এশিয়াবিষয়ক সহকারী পররাষ্ট্রমন্ত্রী ডোনাল্ড লুর সাম্প্রতিক ভারত ও বাংলাদেশ সফরকালে জাহাজের প্রসঙ্গটি আলোচনায় আসে।
ঐ সময় এই নিষেধাজ্ঞার বিষয়টি ঢাকা ও দিল্লির কাছে তুলে ধরেন ডোনাল্ড লু। ফলে ভারতে আর পণ্য খালাস করতে পারেনি জাহাজটি।
সোডিয়াম সায়ানাইড
সোডিয়াম সায়ানাইড (ইংরেজি: Sodium cyanide) একটি বিষাক্ত রাসায়নিক যৌগ, যার সংকেত । এটি একটি সাদা বর্ণের, জলে দ্রবণীয় কঠিন পদার্থ। সায়ানাইড উচ্চ ধাতব আসক্তিসম্পন্ন, যা এর লবণের অতিমাত্রায় বিষাক্ততার কারণ। এর মূল ব্যবহার খনি হতে স্বর্ণ উত্তোলনে; সেখানেও ধাতুর প্রতি এর উচ্চ আসক্তিকে কাজে লাগানো হয়। এটি মোটামুটি তীব্র একটি ক্ষারক। অম্লের সাথে বিক্রিয়া ঘটালে, এটি বিষাক্ত হাইড্রোজেন সায়ানাইড গ্যাস গঠন করে।""
প্রস্তুতি এবং রাসায়নিক বৈশিষ্ট্যাবলি
হাইড্রোজেন সায়ানাইড এবং সোডিয়াম হাইড্রক্সাইড এর বিক্রিয়ায় সোডিয়াম সায়ানাইড গঠিত হয়। ""২০০৬ সালে সারাবিশ্বে সোডিয়াম সায়ানাইডের এর আনুমানিক উৎপাদনের পরিমাণ ছিল প্রায় ৫ লক্ষ টন। আগে কাস্টনার প্রক্রিয়ায়, উচ্চ তাপমাত্রায় সোডিয়াম অ্যামাইড (বা সোডামাইড) এর সাথে কার্বনের বিক্রিয়া ঘটিয়ে এটি তৈরি করা হত। ""কঠিন এর কাঠামো সোডিয়াম ক্লোরাইডের সাথে সম্পর্কিত। এর অ্যানায়ন এবং ক্যাটায়ন উভয়ই ষড়-সন্নিবেশী। পটাসিয়াম সায়ানাইড ও একই রকমের কাঠামো অনুসরণ করে। প্রতিটি  দুটি  আয়নের সাথে পাই-বন্ধন এবং সেই সাথে দুটি বাঁকানো ও দুটি বাঁকানো বন্ধন গঠন করে। যেহেতু  লবণটি একটি দুর্বল অম্ল হতে জাত, সেহেতু যৌগটি দ্রুত আর্দ্রবিশ্লেষিত হয়ে পুনরায় এ পরিণত হয়; সিক্ত কঠিন লবণ হতে সামান্য পরিমাণে হাইড্রোজেন সায়ানাইড নির্গত হয়, যা হতে তিতা কাঠবাদামের মতন একটি গন্ধ নির্গত হয় (সবাই এই গন্ধ টের পায় না- এ কারণে এই সামর্থ্য একটি জিনগত বৈশিষ্ট্য )। সোডিয়াম সায়ানাইড তীব্র অম্লসমূহের সাথে দ্রুত বিক্রিয়া করে হাইড্রোজেন সায়ানাইড উৎপন্ন করে। এই বিপজ্জনক প্রক্রিয়াটি সায়ানাইড লবণ-সংশ্লিষ্ট উল্লেখযোগ্য একটি ঝুঁকির প্রতিনিধিত্ব করে। হাইড্রোজেন পারঅক্সাইড  ব্যবহার করে সোডিয়াম সায়ানেট  এবং পানি তৈরির মাধ্যমে, সবচেয়ে কার্যকরভাবে একে বিষমুক্ত করা হয়। ""
সোডিয়াম গোল্ড সায়ানাইড
মূলত খনি থেকে স্বর্ণ ও অন্যান্য মূল্যবান ধাতু নিষ্কাশনের কাজে খনি শিল্পে সোডিয়াম সায়ানাইড ব্যবহৃত হয়। এখানে সায়ানাইডের প্রতি সোনার উচ্চ আসক্তিকে কাজে লাগানো হয়, যা ধাতব সোনাকে বায়ুর (অক্সিজেন) এবং পানির উপস্থিতিতে জারিত হয়ে দ্রবীভূত করে ফেলে। এই বিক্রিয়ার ফলে সোডিয়াম গোল্ড সায়ানাইড (বা গোল্ড সোডিয়াম সায়ানাইড) এবং সোডিয়াম হাইড্রক্সাইড উৎপন্ন হয়: ""একই রকমের আরেকটি প্রক্রিয়ায় পটাসিয়াম সায়ানাইড (এর নিকটাত্মীয়) ব্যবহার করে পটাসিয়াম গোল্ড সায়ানাইড গঠিত হয়। এছাড়াও আরও কয়েক ধরনের নিষ্কাশন প্রক্রিয়ার অস্তিত্ব রয়েছে।
রাসায়নিক কাঁচামাল
সায়ানাইড থেকে বাণিজ্যকভাবে বেশ কয়েকটি গুরুত্বপূর্ণ  যৌগ পাওয়া যায়। যার মধ্যে সায়ানুরিক ক্লোরাইড, সায়ানোজেন ক্লোরাইড, অনেক  নাইট্রাইল যৌগ অন্যতম। জৈব সংশ্লেষণে সায়ানাইড, যাকে শক্তিশালী কেন্দ্রাকর্ষী (নিউক্লিওফাইল) হিসেবে শ্রেণিভুক্ত করা হয়, তা ব্যবহার করে নাইট্রাইল উৎপাদন করা হয়। ঔষধ উৎপাদনসহ অনেক রাসায়নিক পদার্থে তা ব্যাপকভাবে দেখা যায়। উদাহরণস্বরূপ, বেনজাইল ক্লোরাইড (ইউপ্যাক নাম: (ক্লোরোমিথাইল বেনজিন)) এবং সোডিয়াম সায়ানাইড  এর বিক্রিয়ার মাধ্যমে বেনজাইল সায়ানাইড (ইউপ্যাক নাম: ফিনাইল-অ্যাসিটোনাইট্রাইল) সংশ্লেষণের কথা উল্লেখ করা যায়।
অন্যান্য ব্যবহার
অতি বিষাক্ত হওয়ার কারণে, সোডিয়াম সায়ানাইড ব্যবহার করে হত্যা কিংবা দ্রুত অচেতন করে ফেলা যায়। যেমন- সায়ানাইড দ্বারা মৎস্য শিকার (সর্বজনীনভাবে বেআইনি) এবং কীটতত্ত্ববিদগণ কর্তৃক ব্যবহৃত সংগ্রাহক পাত্রে।
নরহত্যা
১৯৮৬ সালে, স্টেলা নিকেল নামক এক আমেরিকান মহিলা তার স্বামী ব্রুস নিকেলকে সোডিয়াম সায়ানাইড বিষ প্রয়োগ করে হত্যা করেন। হত্যার দায় এড়ানোর জন্য, তিনি কয়েক বোতল এক্সেড্রিন (প্যারাসিটামল জাতীয় ওষুধের ব্র্যান্ড) এর সাথে সোডিয়াম সায়ানাইড মিশিয়ে, ওয়াশিংটনের টাকোমায় নিজের বাড়ির কাছের একটি দোকানের তাকে রেখে দেন। কয়েক দিন পর, সুজান স্নো নামক ঐ এলাকা নিবাসী এক ব্যাংক ব্যবস্থাপক, সেই বিষাক্ত এক্সেড্রিন খেয়ে মারা যান।
১৯৯১ সালে, টামওয়াটার, ওয়াশিংটন নিবাসী জোসেফ মেলিং, নিকেলের এই কূটবুদ্ধি ধার করে, নিজের স্ত্রীকে খুন করে তা গণহত্যা হিসেবে চালিয়ে দেবার উদ্দেশ্যে, সুডাফেড নামক ক্যাপসুলে বিষ মিশিয়ে নিজের বাড়ির কাছের দোকানের তাকে রাখেন। মেলিং তার স্ত্রীর নামে ৭ লক্ষ মার্কিন ডলারের ভুয়া জীবন বীমা তৈরি করেন। বিষ প্রয়োগে হত্যাচেষ্টা থেকে মেলিং এর স্ত্রী জেনিফার বেঁচে গেলেও টামওয়াটার এর অন্য দু'জন অধিবাসী বিষাক্ত সুডাফেড খেয়ে মৃত্যুবরণ করে।
ইবনে আবুল হাদিদ
ইযযুদ্দিন আবু হামিদ আব্দুল হামিদ বিন হিবাতুল্লাহ বিন আবুল হাদিদ মুতাযিলি মাদায়িনি  (ابو حامد عز الدین عبدالحمید بن ابی الحُسین ھبۃ اللہ بن محمد بن محمد بن الحُسین بن ابی الحَدِید المَدائنی المعتزلی) বা সংক্ষেপে ইবনে আবুল হাদিদ (৩০ ডিসেম্বর ১১৯০ – জুন ১২৫৮; ৫৮৬–৬৫৬ হিজরি ) ছিলেন একজন শিয়া শাফেয়ি মুতাযিলি   মধ্যযুগের পণ্ডিত ও লেখক। তিনি আবুল খায়ের মুসাদ্দিক ইবনে শাবিব ওয়াসিতির অধীনে অধ্যয়ন করেন (মৃত্যু ১২০৮/৬০৫ হিজরি) এবং নাহজুল বালাগার উপর তার ব্যাখ্যাগ্রন্থের জন্য সর্বাধিক পরিচিত, যেটিকে তিনি শারহে নাহজুল বালাগা শিরোনাম দিয়েছিলেন।
জন্ম
ইবনে আবুল হাদিদ রবিবার, ১লা যিলহজ্জ, ৫৮৬ হিজরি / ৩০ ডিসেম্বর ১১৯০ খ্রিস্টাব্দে মাদায়েন শহরে (বর্তমানে সালমান পাক, বাগদাদ গভর্নরেট, ইরাক) জন্মগ্রহণ করেছিলেন।
দৃষ্টিভঙ্গি
হাদীসের বানোয়াট সম্পর্কে, তিনি বলেন যে শিয়াদের হাদীস সংগ্রহে তাদের ইমাম, আলীর পক্ষ নেওয়ার জন্য বা অন্যান্য ধর্মীয় গোষ্ঠীর সাথে তাদের শত্রুতার কারণে মিথ্যার প্রচলন করা হয়েছিল। মুহাম্মাদের মৃত্যুর পর প্রথম তিন খলিফার খিলাফত সম্পর্কে ইবনে আবুল হাদিদ তার শারহে নাহজুল বালাগার তার ব্যাখ্যাগ্রন্থে প্রাথমিক খিলাফতের সময় আলির অবস্থান ব্যাখ্যা করেছেন। তার মতে আলি খিলাফতে রাশিদাকে অনুমোদন করেননি এবং নামাজে তাদের পিছনে দাঁড়াননি। তিনি আরও বলেছেন যে তিনি আলির উদাহরণ অনুসরণ করেন এবং এর বাইরে যান না, মুয়াবিয়াকে অভিশাপ দিয়ে থাকেন।
বারুজ বেনাসেরাফ
বারুজ বেনাসেরাফ (Baruj Benacerraf) ১৯৮০ সালে চিকিৎসাবিজ্ঞানে নোবেল পুরস্কার লাভ করেন।
জীবনী
বেনাসেরাফ ১৯২০ সালের ২৯ অক্টোবর কারাকাস, ভেনেজুয়েলায় জন্মগ্রহণ করেন। তিনি কলাম্বিয়া ইউনিভার্সিটি থেকে ১৯৪২ সালে ব্যাচেলর অব সায়েন্স ডিগ্রি অর্জন করেন। তিনি মেডিকেল কলেজ অব ভার্জিনিয়া থেকে ডক্টর অব মেডিসিন ডিগ্রি অর্জন করেন। তিনি ১৯৭০ থেকে ১৯৯১ সাল পর্যন্ত হার্ভার্ড মেডিকেল স্কুল এ শিক্ষকতা করেন। তিনি ১৯৭১ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো নির্বাচিত হন। তিনি ১৯৯০ সালে ন্যাশনাল মেডেল অব সায়েন্স লাভ করেন।
পশ্চিমবঙ্গে কোভিড-১৯ এর বৈশ্বিক মহামারী
২০১৯-২০২০ করোনাভাইরাসের বৈশ্বিক মহামারীটি ১৭ মার্চ ২০২০ সালে পশ্চিমবঙ্গ রাজ্যে প্রথম নিশ্চিত হয়। ২০২০ সালের ১৫ শে মার্চ ২০২০ সালে লন্ডন থেকে কলকাতাতে আসা এক যুবকের দেহে এই ভাইরাসের উপস্থিতি নিশ্চিত করা হয়।  ১৮ অক্টোবর ২০২০ অনুসারে  মোট সংক্রমিত ব্যক্তির সংখ্যা ৩,২১,০৩৬  জন যার মধ্যে ৬,০৫৬ জনের মৃত্যু হয়েছে এবং ২,৮১,০৫৩ জন সুস্থ হয়ে গেছে।
প্রথম ওরহান
উসমানুগলু ওরহান গাজি (اورحان غازی, Orhan Gazi) (১৩ সেপ্টেম্বর ১২৮১ – মার্চ ১৩৬২) ছিলেন তৎকালে উসমানীয় বেয়লিক নামে পরিচিত উদীয়মান উসমানীয় সাম্রাজ্যের দ্বিতীয় সুুুুলতান তিনি ১২৮১ সালে সোগুতে জন্মগ্রহণ করেন। তিনি প্রথম উসমান ও তার ২য় স্ত্রী মালহুুন হাতুনের পুত্র ।
পশ্চিমবঙ্গে কোভিড-১৯ এর বৈশ্বিক মহামারী
এই রোগ ইংল্যান্ড থেকে আসা লোকজনের মাধ্যমে ছড়িয়েছে। এই রোগটি ছড়িয়ে পড়ার কারণে পশ্চিমবঙ্গ সরকার অনেক সতর্কতা অবলম্বন করতে শুরু করে। উচ্চমাধ্যমিকের বোর্ড পরীক্ষা সহ পরীক্ষা স্থগিত করা হয়েছে এবং এই রোগটি নিশ্চিহ্ন না হওয়া পর্যন্ত সমস্ত শিক্ষাপ্রতিষ্ঠান বন্ধ থাকবে। সোমবার ২২ মার্চ বিকাল ৫ ঘটিকা থেকে কলকাতাসহ পশ্চিমবঙ্গের সকল পৌরসভা, পৌরসংস্থা ও ৩টি জেলাকে লকডাউন বা অবরুদ্ধ করা হয়।
প্রথম ওরহান
শাসনের শুরুর দিকে ওরহান উত্তরপশ্চিম আনাতোলিয়া জয়ের উপর মনোযোগ দেন। এই অঞ্চলের অধিকাংশ বাইজেন্টাইন শাসনের অধীনে ছিল। বাইজেন্টাইন সম্রাট তৃতীয় আন্ড্রোনিকোস পেলেইওলোগোসের বিরুদ্ধে তিনি পেলেকেননের যুদ্ধে বিজয়ী হন। ওরহান এছাড়াও বালিকেসিরের কারাসি ও আঙ্কারার আহিস অঞ্চলও অধিকার করেন।
পশ্চিমবঙ্গে কোভিড-১৯ এর বৈশ্বিক মহামারী
রাজ্যের রেড, গ্রিন, অরেঞ্জ জেলা
থাম্ব|রাজ্যের রেড, গ্রিন, অরেঞ্জ জেলা ১০ টি জেলা রেড জোনে - কলকাতা, হাওড়া, উত্তর ২৪ পরগনা এবং পূর্ব মেদিনীপুর। ৫ টি জেলা অরেঞ্জ জোনে - দক্ষিণ ২৪ পরগনা, হুগলি, পশ্চিম মেদিনীপুর, পূর্ব বর্ধমান, পশ্চিম বর্ধমান, কালিম্পং, নদিয়া, জলপাইগুড়ি, দার্জিলিং, মুর্শিদাবাদ এবং মালদা। ৮ টি জেলা গ্রিন জোনে - আলিপুরদুয়ার, কোচবিহার, উত্তর দিনাজপুর, দক্ষিণ দিনাজপুর, বীরভূম, বাঁকুড়া, পুরুলিয়া এবং ঝাড়গ্রাম।
প্রথম ওরহান
নয় বছর বয়সী সম্রাট পঞ্চম জন পেলাইওলোগোসের উত্তরাধিকার নিয়ে সৃষ্ট ধারাবাহিক গৃহযুদ্ধ ওরহানের জন্য সুযোগ সৃষ্টি করে। ১৩৪১-১৩৪৭ সালের বাইজেন্টাইন গৃহযুদ্ধে রাজ অভিভাবক ষষ্ঠ জন কান্টাকুজেনস তার মেয়ে থিওডোরাকে ওরহানের সাথে বিয়ে দেন এবং উসমানীয় সেনাদেরকে প্রতিপক্ষ সম্রাজ্ঞী অ্যানার বিরুদ্ধে নিযুক্ত করেন। ১৩৫২-১৩৫৭ সালের বাইজেন্টাইন গৃহযুদ্ধে কান্টাকুজেনস উসমানীয় সেনাদেরকে পঞ্চম জনের বিরুদ্ধে ব্যবহার করেন এবং ১৩৫২ সালের দিকে চিম্পের ইউরোপীয় দুর্গ ব্যবহারের জন্য তাদের অনুমতি দেন। দুই বছর পর একটি শক্তিশালী ভূমিকম্পে গেলিপলি বিধ্বস্ত হয় এবং ওরহানের পুত্র সুলাইমান পাশা শহর অধিকার করেন। ফলে উসমানীয়রা ইউরোপীয় মূল ভূখন্ডের দিকে আক্রমণের শক্ত ভিত্তিস্থান লাভ করে।
পশ্চিমবঙ্গে কোভিড-১৯ এর বৈশ্বিক মহামারী
নিয়ন্ত্রণ বলয়
পশ্চিমবঙ্গ রাজ্য সরকারের ওয়েবসাইট থেকে একাধিক জেলায় একাধিক সংক্রামিত অঞ্চলকে ভিত্তি করে নিয়ন্ত্রণ বলয় বা কনটেইনমেন্ট জোন নির্ধারিত করা হয়। ১০ জুন অনুযায়ী জেলার নিয়ন্ত্রণ বলয় গুলি নিম্নরূপ,
প্রথম ওরহান
ক্ষমতা লাভ
পিতার উত্তরসূরি হওয়ার পর ওরহান তার ভাই আলাউদ্দিনকে প্রস্তাব দেন যে তারা উদীয়মান সাম্রাজ্য ভাগাভাগি করবেন। কিন্তু আলাউদ্দিন এই যুক্তিতে প্রস্তাব প্রত্যাখ্যান করে বলেন যে তাদের পিতা ওরহানকে একমাত্র উত্তরসূরি মনোনীত করে গিয়েছেন এবং সাম্রাজ্যকে বিভক্ত করা যাবে না। তিনি শুধু বুরসার নিকটে একটি গ্রামের রাজস্ব নিজের অংশ হিসেবে গ্রহণ করেন।